ÚRAD VLÁDY SLOVENSKEJ REPUBLIKY
                  sekcia vládnej legislatívy

                                                                                                          Na rokovanie vlády SR
                                                                                                          Dňa  16. marca 2005
                                                                                                          K materiálu č. 3853/2005
                                                                                                          K bodu č. 1

S T A N O V I S K O

k návrhu na podpis  Európskeho dohovoru o krajine

I

      Návrh na podpis Európskeho dohovoru o krajine  predložil opätovne na rokovanie vlády Slovenskej republiky minister životného prostredia Slovenskej republiky László Miklós. 

II

     Návrh sa predkladá z dôvodu potreby zmeny uznesenia vlády č.704/2004 zo 14. júla 2004, ktorým bol schválený návrh na pristúpenie Slovenskej republiky k Európskemu dohovoru o krajine, čím došlo k procesnej chybe, ktorú MZV SR zistilo až dodatočne - materiál mal byť predkladaný ako návrh na podpis Európskeho dohovoru o krajine.

III

     Dohovor je multilaterálnou medzinárodnou zmluvou prezidentskej povahy a zmluvou, na ktorej vykonanie je potrebný zákon. Podľa čl. 7 ods. 4 ústavy sa pred jej ratifikáciou vyžaduje súhlas Národnej rady Slovenskej republiky. Dohovor nemá prednosť pred zákonmi podľa čl. 7 ods. 5 ústavy.

IV 

      Sekcia vládnej legislatívy Úradu vlády Slovenskej republiky k predloženému materiálu neuplatňuje žiadne pripomienky.

V Bratislave  11. marca 2005
Vypracoval: Pavel  K a n k a

                                                                                    Štefan  G r m a n
                                                                                     generálny riaditeľ
                                                                               sekcie vládnej legislatívy